รัฐบาลไทย-ข่าวทำเนียบรัฐบาล-“กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน” พ่อเมืองกำแพงเพชร เดินหน้าขับเคลื่อนโครงการหนึ่งตำบล หนึ่งหมู่บ้านยั่งยืน เฉลิมพระเกียรติ สมเด็จเจ้าฟ้าสิริวัณณวรี ฯ
วันอังคารที่ 4 กรกฎาคม 2566
04/07/2566
“กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน” พ่อเมืองกําแพงเพชร เดินหน้าขับเคลื่อนโครงการหนึ่งตําบล หนึ่งหมู่บ้านยั่งยืน เฉลิมพระเกียรติ สมเด็จเจ้าฟ้าสิริวัณณวรี ฯ
“กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน” พ่อเมืองกําแพงเพชร เดินหน้าขับเคลื่อนโครงการหนึ่งตําบล หนึ่งหมู่บ้านยั่งยืน เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พื้นที่อําเภอลานกระบือ
วันนี้ (4 ก.ค. 66) นายชาธิป รุจนเสรี ผู้ว่าราชการจังหวัดกําแพงเพชร เผยว่า กระทรวงมหาดไทยได้น้อมนําพระดําริ “หมู่บ้านยั่งยืน” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สู่การขับเคลื่อน “โครงการหนึ่งตําบล หนึ่งหมู่บ้านยั่งยืน (Sustainable Village)” เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวาระทรงเจริญพระชนมายุครบ 3 รอบ 36 พรรษา ในวันที่ 8 มกราคม 2566 มีจุดมุ่งหมายเพื่อส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาอย่างยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนในทุกมิติ ทั้งสังคม เศรษฐกิจและสิ่งแวดล้อม โดยมี คณะกรรมการหมู่บ้าน (กม.)/คณะกรรมการกลางของหมู่บ้านอาสาพัฒนาและป้องกันตนเอง (อพป.)/คณะกรรมการชุมชน เป็นกลไกหลักในการขับเคลื่อนร่วมกับ 7 ภาคีเครือข่าย ได้แก่ ภาครัฐ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน บูรณาการการทํางานร่วมกันเพื่อให้เป็น "หมู่บ้านยั่งยืน" (Sustainable Village) ที่เกิดผลเป็นรูปธรรม และสามารถทําให้พี่น้องประชาชนได้สร้างเศรษฐกิจจากฐานรากอย่างยั่งยืน
“ตนในฐานะผู้ว่าราชการจังหวัด ผู้ซึ่งเปรียบเสมือนเป็นนายกรัฐมนตรีของพื้นที่ มีความมุ่งมั่นในการลุกขึ้นมาปลุก Passion ของปลัดอําเภอ นายอําเภอ และภาคีเครือข่ายส่วนราชการ ด้วยการลงพื้นที่ตรวจเยี่ยมการดําเนินโครงการหนึ่งตําบล หนึ่งหมู่บ้านยั่งยืน เพื่อเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ภายใต้โครงการ “กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน” ในพื้นที่อําเภอลานกระบือ โดยมี นายสมเกียรติ ชื่ออยู่ นายอําเภอลานกระบือ พร้อมด้วย ปลัดอําเภอ หัวหน้าส่วนราชการประจําอําเภอ องค์กรปกครองส่วนท้องถิ่น เจ้าหน้าที่ และหน่วยงานที่เกี่ยวข้อง ร่วมลงพื้นที่รับฟังและพูดคุยถึงชีวิตและความเป็นอยู่ของประชาชน จํานวน 2 หมู่บ้าน ได้แก่ จุดที่ 1 บ้านรุ่งโรจน์ ตําบลจันทิมา อําเภอลานกระบือ โดยได้มีการรับฟังปัญหาจากผู้นําชุมชน พร้อมทั้งได้ปล่อยพันธุ์สัตว์น้ําเพื่อเป็นแหล่งอาหารภายในพื้นที่ของชุมชน การเก็บเห็ดฟางในโรงเพาะเห็ดฟาง รวมทั้งได้เยี่ยมให้กําลังใจแก่ผู้พิการรายนายบุญเพ็ง โสดา ซึ่งเป็นผู้พิการในพื้นที่ที่ได้รับความช่วยเหลือในด้านที่อยู่อาศัยและยังได้นําถุงยังชีพไปมอบให้ผู้พิการรายดังกล่าวเพื่อเป็นการบรรเทาความเดือดร้อน จุดที่ 2 ศาลาอเนกประสงค์บ้านบึงทับแรต ได้รับฟังปัญหาที่เกิดขึ้นภายในชุมชนจากผู้นําชุมชน พร้อมทั้งได้เยี่ยมชมบูธนิทรรศการการจัดจําหน่ายสินค้าประจําท้องถิ่นที่ชาวบ้านได้นํามาแสดง และยังได้ร่วมปลูกต้นไม้รวมทั้งลงพื้นที่เยี่ยมชมการดําเนินการตามหลักเศรษฐกิจพอเพียง การปลูกพืชผักสมุนไพรภายในบ้านเรือนเพื่อใช้ในการประกอบอาหารและใช้เป็นยา” ผู้ว่าฯ กําแพงเพชรกล่าว
นายชาธิป รุจนเสรี ผู้ว่าราชการจังหวัดกําแพงเพชร กล่าวต่ออีกว่า การขับเคลื่อนโครงการหนึ่งตําบล หนึ่งหมู่บ้านยั่งยืน เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ภายใต้โครงการกินอิ่ม นอนหลับ ปลดหนี้ด้วยศาสตร์พระราชาอย่างยั่งยืน ในครั้งนี้ จะช่วยส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม ยังจะเป็นการขับเคลื่อนเป้าหมายการพัฒนาที่ยั่งยืน (UN SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านเศรษฐกิจ สังคม และสิ่งแวดล้อมนําไปสู่การพัฒนาตนเองให้มีความสุขอย่างยั่งยืน
นายชาธิป รุจนเสรี ผู้ว่าราชการจังหวัดกําแพงเพชร กล่าวในช่วงท้ายว่า ความมุ่งมั่นตั้งใจของทุกภาคส่วนที่มาร่วมกันบูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) ผ่านการขับเคลื่อนโครงการกินอิ่ม นอนหลับ ปลดหนี้ด้วยศาสตร์พระราชาอย่างยั่งยืนเกิดผลเป็นรูปธรรมในครั้งนี้ จะสร้างแรงบันดาลใจ และ Passion ให้ทุกคนในพื้นที่มาร่วมกันค้นหาปัญหาและกําหนดแนวทางไปสู่การแก้ไขปัญหาและพัฒนาคุณภาพชีวิตของพี่น้องประชาชนให้ดีขึ้น รวมทั้งส่งเสริมพลังการมีส่วนร่วมให้เพิ่มพูนให้ทํางานร่วมกันได้อย่างยั่งยืน เกิดการพัฒนาพื้นที่ในจังหวัดกําแพงเพชรเป็นจังหวัดที่มีความสุขอย่างยั่งยืนตลอดไป
#กระทรวงมหาดไทย #บําบัดทุกข์บํารุงสุข #MOI #Changeforgood #SDGTH #หมู่บ้านยั่งยืน #SDGlocalization #SEPforSDGs